
Kiambatisho II

RASIMU YA MSWADA WA SHERIA YA 

MABADILIKO YA NANE KATIKA 

KATIBA YA ZANZIBAR YA 1984

Sheria ya kufanya mabadiliko katika Katiba ya Zanzibar ya 1984.

IMETUNGWA na Baraza la Wawakilishi la Zanzibar.

1.(1) 
Sheria hii iitwe Sheria ya Mabadiliko ya NANE katika Katiba ya 


Zanzibar, ya Mwaka 2002.

(2) Sheria hii itaanza kutumika tarehe 1 Februari 2002.

2.
Masharti ya Katiba ya Zanzibar ya Mwaka 1984 (ambayo katika

 
vifungu vifuatavyo vya Sheria hii itatajwa tu kwa kifupi kama “Katiba”)


yanabadilishwa kwa namna ilivyoelezwa katika vifungu vya Sheria hii 


vifuatavyo:

3.
Kifungu cha 5 kinafanyiwa mabadiliko - baada ya neno “kuheshimu” na

 kuingiza maneno “utawala wa”

4.
Katiba inafanyiwa mabadiliko kwa kuongeza kifungu cha 5A baada ya 

kifungu cha 5.

“5A (1)  Zanzibar itafuata mfumo wa mgawanyo wa madaraka kati ya 

             mamlaka tatu, Mamlaka ya Utendaji, Mamlaka ya Kutunga 

             Sheria na Kusimamia Utekelezaji wa Shughuli za Umma na 

            Mamlaka ya Kutekeleza Utoaji Haki.

(2) Mamlaka ya Utendaji ni Serikali ya Mapinduzi ya Zanzibar, Mamlaka ya Kutunga Sheria na Kusimamia Utekelezaji wa Shughuli za Umma ni Baraza la Wawakilishi na Mamlaka ya Kutekeleza Utoaji Haki ni Mahkama.

(3)  Hakuna mamlaka itakayoingilia Mamlaka nyingine isipokuwa kama na kwa kadri ilivyoelezwa katika Katiba hii.

5.
Kifungu cha 6 cha Katiba kinafutwa na badala yake kuweka kifungu 


kifuatacho:

“MZANZIBARI

6. (1) Kutakuwa na Mzanzibari ambaye atakuwa kama alivyoainishwa  

katika Sheria itakayotungwa na Baraza la Wawakilishi.

     (2) Upatikanaji, upotezaji, na urudishaji wa Uzanzibari wa mtu 

           utakuwa kwa mujibu wa Sheria iliotungwa na Baraza la 

           Wawakilishi.

(3) Kila Mzanzibari, kwa misingi ya Katiba hii, ataweza kufaidi haki 

                      na fursa zote anazostahiki Mzanzibari, na atapaswa kutekeleza

                      wajibu, majukumu, na dhamana za Mzanzibari kama ilivyo 

                      kwenye Katiba hii au kwenye Sheria ya Baraza la Wawakilishi.

6.
Kifungu cha 7 cha Katiba kinafanyiwa mabadiliko:

(a) Kwa kufuta kijifungu cha (1) na kuweka badala yake vijifungu 

viwili vifuatavyo:

“(1)
Mzanzibari yeyote aliyetimia umri wa miaka 18 na ambaye 


hakuzuiliwa na Katiba hii kupiga kura, atakuwa na haki ya


kupiga kura katika uchaguzi wowote ule uliopo Zanzibar.

(2) Mzanzibari atazuiliwa kupiga kura kwa mujibu wa Katiba hii

iwapo:

(i) Mahkama Kuu itaamua kuwa ana ugonjwa wa akili, au 

amefilisika; au

(ii) Ametiwa hatiani na anaendelea kutumikia adhabu kwa  

kosa la jinai katika Chuo cha Mafunzo. Isipokuwa kwamba mtu aliyewekwa rumande atakuwa na haki ya kuandikishwa kupiga kura.

(iii)
Mbali na sababu hizo hakuna sababu nyingine yeyote inayoweza kumzuia Mzanzibari asitumie haki ya kupiga kura.”

(b) Kijifungu cha (2) cha kifungu cha 7 cha Katiba kisomeke 7A.

(c) Kijifungu cha (3) cha kifungu cha 7 kinafutwa. 

7.
Kifungu cha 10 kinafanyiwa mabadiliko:-

(a) kuweka maneno “na maendeleo ya watu na ustawi wa jamii”

kati ya neno “umoja”  na  “katika”;

(b) mwishoni mwa kijifungu cha (2) yanaongezwa maneno “dhidi ya umma kwa wale wote walio na madaraka”;

(c) kuweka maneno “ana fursa ya kufanya” badala ya neno

“anafanya”  katika kijifungu cha 7.

(d) kwa kuongeza vijifungu viwili vifuatavyo:

“(8)
Vyeo vyote vya madaraka ni dhamana na vipo kwa faida na 


manufaa ya umma na wale wote walio na madaraka


watawajibika ama moja kwa moja kwa umma au kupitia kwa


vyombo vya uwakilishi.

(9)
Vyombo vyote vya Serikali na watumishi wake vitaongozwa na 


vitazingatia Mikataba ya Kimataifa kuhusu Haki za Binaadamu 

na misingi ya utawala ulio bora na wenye haki.”

8.
Kifungu cha 12 cha Katiba kinafanyiwa mabadiliko:-

(a) Katika kijifungu cha (5) yanawekwa maneno “jinsia”; na

kuongezwa mwishoni mwa kijifungu hicho maneno yafuatayo:

“isipokuwa kwamba neno “kubagua” halitafafanuliwa kwa

namna ambayo itaizuia serikali kuchukua hatua za makusudi

zenye lengo la kurekebisha matatizo mahsusi katika jamii.”

(b) Kwa kuongeza katika kijifungu cha (6):

“(e)
kesi za jinai zinasikilizwa na hukumu kusomwa haraka;

(f)
mtuhumiwa katika kesi za jinai anapata fursa ya utetezi 


wa Wakili aliyemchagua yeye mwenyewe.”

9.
Katiba inafanyiwa mabadiliko kwa kuongeza kijifungu cha 13 (3) kama 

           ifuatavyo:

“13 (3) Ni marufuku kwa mtu kuteswa, kuadhibiwa kinyama au kupewa 

adhabu zinazomtweza au kumdhalilisha.”

10.
Kifungu cha 19 cha Katiba kinafanyiwa mabadiliko kwa kufuta maneno 


“za Jamhuri ya Muungano” katika kijifungu cha (2).

11.
Kifungu cha 20 cha Katiba kinafanyiwa mabadiliko kwa kuongeza 


maneno “vyama vya haki za binaadamu” kati ya neno  “wafanyakazi” 

           na neno “au”.

12.
Katiba inafanyiwa mabadiliko kwa kuongeza kifungu cha 25A 

“25A.
Mtu yeyote anaweza kufungua shauri katika Mahkama Kuu


iwapo ataona kuwa Katiba hii imevunjwa au inavunjwa au inaelekea


kuvunjwa.  Mahkama Kuu itakuwa na uwezo:

(a) wa kumtaka afisa yeyote au chombo chochote cha Serikali

kutoa taarifa inayohitajika na Mahkama Kuu yaweza kufanya 

hivyo kwa kuombwa au kwa uamuzi wake yenyewe;

(b) kutamka na kutoa amri kuwa Katiba hii imevunjwa, inavunjwa  

au inaelekea kuvunjwa; na Mahkama Kuu inaweza kutoa

maagizo kwa afisa anayehusika au chombo cha Serikali

kinachohusika.

13.
Kifungu cha 22 cha Katiba kinafanyiwa mabadiliko kwa kufuta kijifungu


cha (2) na badala yake kuweka:


“(2)
Bila ya kujali masharti ya kijifungu cha (1) hakutakuwepo na 

kazi ya shurti katika Zanzibar.”

14.
Kifungu cha 24 cha Katiba kinafanyiwa mabadiliko:-


(i)
Kijifungu cha (1) kinafutwa na badala yake kuweka

                     “(1) Haki na uhuru wa binadamu ambayo misingi yake 

imeorodheshwa na Katiba hii inaweza kubanwa na sheria

Iliyotungwa na Baraza la Wawakilishi iwapo tu kibano hicho ni

lazima na kinakubalika katika mfumo wa kidemokrasia.  Kwa 

vyovyote vile kibano hicho,


(a)
hakitaingilia haki ya kutokuteswa, kutokuadhibiwa kinyama na 

                      kutokudhalilishwa; na


(b)
 hakitaingilia misingi ya haki yenyewe; na

(c) hakitailetea jamii athari zaidi ya iliyopo kutokana na 

jambo ambalo kibano hicho kinalenga”

(ii)   
kijifungu cha (2) kinafutwa.

(iii) 
kwa kuongeza maneno “Mahkama Kuu itakuwa na uwezo wa

kutoa tamko na kuamuru nafuu au fidia kwa mtu yeyote

anayehusika” baada ya kituo mwishoni kwa kijifungu cha (3).

(iv)
Kijifungu cha (5) kinafutwa na badala yake kuwekwa kijifungu 

           kifuatacho:-

“(5) Rufani dhidi ya uamuzi wa Mahkama Kuu katika shauri

lililofunguliwa dhidi ya masharti ya Sura hii ya Katiba itasikilizwa

na Mahkama Kuu mbele ya Majaji watatu bila ya kumjumuisha

Jaji aliyeamua shauri hilo mara ya kwanza.  Majaji hao watatu

watateuliwa na Jaji Mkuu”

15.
Kifungu cha 56 cha Katiba kinafanyiwa mabadiliko kama ifuatavyo:-


(a)
vijifungu (2) hadi (7) vyote vinafutwa;

(b)       kijifungu (1) kitasomeka 56.

16.
Katiba inafanyiwa mabadiliko kwa kuongeza kifungu cha 56A.


“56A (1) (a)
Kutakuwa na Mkurugenzi wa Mashitaka ambaye 




atateuliwa na Rais.



  (b)
Mkurugenzi wa Mashtaka atashika wadhifa wake kwa

kipindi cha miaka mitano na ataweza kuteuliwa tena 




kwa vipindi vyengine vya miaka mitano mitano.

(2)      Mtu hatoweza kuteuliwa kuwa Mkurugenzi wa

Mashitaka mpaka awe na sifa za kuteuliwa kuwa Jaji wa

Mahkama Kuu.

(3)    
Mkurugenzi wa Mashtaka atakuwa na uwezo wa kufanya 

haya yafutayo:-

(a) kufungua na kushughulikia mashtaka yoyote ya jinai dhidi ya mtu yeyote mbele ya Mahkama yoyote (isipokuwa ya Kijeshi) kuhusiana na kosa lolote ambalo mtu huyo anashtakiwa nalo.

(b) kuchukua na kuendeleza mashtaka yoyote ya jinai ambayo mwanzoni yalifunguliwa na mtu au chombo chengine; na

(c) kusitisha mashtaka yoyote ya jinai ambayo yalianzishwa na mtu yoyote au chombo chochote.  Hata hivyo Mkurugenzi wa Mashitaka atalazimika kutaja sababu za kuiridhisha Mahkama inayohusika.

(4)    
Mamlaka ya Mkurugenzi wa Mashtaka chini ya kijifungu 

           (3) yanaweza kutekelezwa na Mkurugenzi wa Mashtaka 

mwenyewe au na watu wengine kwa maagizo au amri 

maalum kutoka kwa Mkurugenzi wa Mashtaka.

(5)      Mamlaka ya Mkurugenzi wa Mashtaka chini ya kijifungu 

           (b) na (c) cha kijifungu (3) yatakuwa mikononi  mwake na

hayataingiliwa na mtu yeyote au chombo chochote.  Isipokuwa pale ambapo mtu mwingine au chombo chengine kimefungua mashtaka ya jinai, basi hakuna chochote katika kijifungu hiki kitakachozuia kufutwa kwa mashtaka hayo na mtu au chombo kilichoshtaki kwa idhini ya Mahkama.

(6)   
Kwa madhumuni ya kifungu hiki, rufani yoyote kutokana  

na hukumu katika kesi ya jinai yoyote kwenye Mahkama yoyote, au suala lolote la kisheria lililoachwa kwa ajili ya mashtaka hayo kufikishwa kwenye Mahkama nyingine, itahesabiwa kuwa ni sehemu ya mashtaka hayo.  Kwa kuzingatia kwamba yale mamlaka ya Mkurugenzi wa Mashtaka chini ya kijifungu (3)(c) hayatatekelezwa kwa ajili ya rufani yoyote ya mtu ambaye amehukumiwa katika kosa la jinai lolote kuhusiana na suala lolote la kisheria lililowekwa makusudi kwa ajili ya mtu huyo.

(7)   
Katika kutekeleza madaraka yake kwa mujibu wa 

masharti ya kifungu hiki, Mkurugenzi wa Mashtaka hatalazimika kufuata amri au maagizo ya mtu mwingine yeyote au Idara yoyote ya Serikali, lakini maelezo haya ya kifungu hiki hayatazuia Mahkama nayo kutumia madaraka yake kwa ajili ya kuchunguza kama

Mkurugenzi wa Mashtaka ametekeleza madaraka yake kwa mujibu wa masharti ya Katiba hii au siyo. 

(8)
Katika kutumia uwezo wake chini ya kifungu hiki, Mkurugenzi wa Mashtaka atatilia maanani umuhimu wa maslahi ya Taifa kwa kutaka kuona haki inatekelezwa na nia yake ya kuzuia utumiaji mbaya wa vyombo vya kisheria inatimizwa.

(9)    
Mkurugenzi wa Mashtaka hatoweza kuondolewa ndani ya 

kipindi chake cha miaka mitano isipokuwa kwa sababu na utaratibu uliowekwa kuondolewa Jaji wa Mahkama Kuu kwa mujibu wa kifungu cha 95 cha Katiba hii.

(10) Baraza la Wawakilshi laweza kutunga sheria kuhusu 

 
Mambo yafutayo:

(a)
mwenendo wa mashtaka kwa ujumla;

(b) maafisa katika utumishi wa Serikali ya Mapinduzi ambao Mkurugenzi wa Mashtaka anaweza kuwakilisha madaraka yake;

(c) Utaratibu wa kukata rufaa na muda wa kukata rufaa dhidi ya uamuzi wa Mahkama yoyote katika kesi za jinai;

(d) Utaratibu wa kuanzisha au kufungua shtaka na mtu binafsi.

(e) Kuwa ni kosa la jinai kwa mtu yeyote kuingilia au kujaribu kuingilia utekelezaji wa madaraka wa Mkurugenzi wa Mashtaka kwa mujibu wa Katiba hii au Sheria yoyote.”

17.   Kifungu cha 57 cha Katiba kinafanyiwa mabadiliko kwa kuweka maneno  “na Mkurugenzi wa Mashtaka” kati ya neno “Mkuu” na “hatoanza”.

18.   Kifungu cha 66 cha Katiba kinafanyiwa mabadiliko kwa kuongeza maneno yafuatayo:

“Uteuzi huo utafanywa kwa kuzingatia kwamba wajumbe sita watateuliwa na Rais kama atakavyoona inafaa na wajumbe wanne watateuliwa na Rais kwa kushauriana na Kiongozi wa Upinzani katika Baraza la Wawakilishi.”

19.   Kifungu cha 67 cha Katiba kinafanyiwa mabadiliko:

(a)
kwa kufuta maneno “taratibu za” na kuweka badala yake

maneno ‘uwiano wa” katika kijifungu cha (2);

(b)
kwa kuongeza maneno yafuatayo katika kijifungu cha (2);

“Ieleweke kuwa katika kufanya hesabu ya wajumbe wa kila chama kila sehemu iliyozidi nusu ya mjumbe itachukuliwa kuwa mjumbe kamili.”

20.   Kifungu cha 68 cha Katiba kinafanyiwa mabadiliko kwa kufuta maneno “ama Bunge la Jamhuri ya Muungano” katika kijifungu (e).

21.   Kijifungu cha 69 cha Katiba kinafanyiwa mabadiliko:-

(i)
Kijifungu cha (1) kinafutwa na badala yake kuwekwa kifungu kifuatacho:

(1)
Hakuna mtu atakayechaguliwa kuwa mjumbe wa


Baraza la Wawakilishi ikiwa mtu huyo,

(a) Mahkama Kuu imeamua kuwa ana ugonjwa 

 
wa akili; au amefilisika; au

(b) Ametiwa hatiani na kupelekwa Chuo cha Mafunzo kwa kosa la jinai kwa kipindi cha kuanzia miezi 6 na zaidi au kosa la uchaguzi linalohusu uaminifu ndani ya miaka mitano kabla ya uchaguzi”



(ii)
Vifungu vya (3), (4) na (6) vya kifungu cha 69 vinafutwa

22.   Kifungu cha 79 cha Katiba kinafanyiwa mabadiliko kwa kufuta maneno ya mwisho yasemayo “itabidi alivunje Baraza la Wawakilishi”  katika kijifungu cha (3) na badala yake kuweka maneno “Muswada huo utakuwa sheria itakapotimia siku tisini.”

23.   Kifungu cha 93 cha Katiba kinafanyiwa mabadiliko:-

(a) kwa kuongeza kijifungu cha (6)

“(6) (a) Rais anaweza kumteua mtu yeyote kuwa Kaimu Jaji wa 

            Mahkama Kuu kwa kipindi kisichozidi miezi kumi na miwili au

 Jaji wa Mahkama Kuu kwa mkataba wa kipindi maalum

 kutokana na mapendekezo ya Tume ya Kuajiri ya Mahkama.

      (b)  Masharti ya kazi, marupurupu na kiinua mgongo cha Jaji 

  kwa mkataba wa kipindi maalum yataamuliwa na Tume ya    

  Kuajiri ya Mahkama.”

24.   Kifungu cha 94 cha Katiba kinafanyiwa mabadiliko:-

(a)   kwa kuongeza maneno “kutoka miongoni mwa Majaji wa Mahkama   

Kuu na baada ya kushauriana na Tume ya Kuajiri ya Mahkama “  mwishoni mwa kijifungu cha (1).

(b)   Kwa kufuta maneno “baada ya kushauriana na” na badala yake kuweka maneno “kutokana na mapendekezo ya” katika kijifungu cha (2).

(c) Kwa kuongeza maneno ”au Kaimu Jaji” kati ya neno “Jaji”  na “wa” katika kijifungu cha (3).

(d)  Kwa kuongeza kijifungu cha (7):

“ (7)
Jaji Mkuu hatoweza kuondolewa kwenye kiti cha Jaji Mkuu 
   

         isipokuwa kwa sababu na utaratibu uliowekwa kuondolewa 


Jaji wa Mahkama Kuu kwa mujibu wa kifungu cha 95 cha 

Katiba hii.” 

(e) Kwa kuongeza kijifungu cha (8):

“(8)    Jaji Mkuu atashika madaraka yake kwa kipindi cha miaka kumi 

na baada ya hapo anaweza kuteuliwa tena iwapo Rais ataona inafaa.”

25.   Kifungu cha 95 cha Katiba kinafanyiwa mabadiliko kwa kuongeza kijifungu cha (7).

“(7)
Jaji Mkuu au Jaji wa Mahkama Kuu hatateuliwa au 

kuchaguliwa kufanya kazi nyingine katika Serikali ya Mapinduzi 

ya Zanzibar au sehemu nyingine yeyote kwa kipindi chochote 

kile bila ya ridhaa yake kwa maandishi.”

26.   Katiba inafanyiwa mabadiliko kwa kufuta kifungu cha 98. 

27.   Kifungu cha 99 cha Katiba kinafanyiwa mabadiliko:-

(i) kwa kufuta kijifungu cha (1);

(ii) kwa kufuta kijifungu cha (2) na badala yake kuweka:

“(2)
Mahkama ya Rufaani ya Jamhuri ya Muungano wa 

Tanzania itakuwa na uwezo wa kusikiliza rufaani toka Mahkama Kuu ya Zanzibar isipokuwa kesi zozote zinazohusiana na:

(a) Tafsiri ya Katiba hii;

(b) Mambo ya Kiislamu ambayo yameanzia katika Mahkama za Kadhi;

(c)     
Mambo mengine yoyote yaliyoainishwa katika Katiba hii au sheria nyingine yoyote iliyotungwa na Baraza la Wawakilishi”

28.   Katiba inafanyiwa mabadiliko kwa kuongeza kifungu cha 99A.

“99A (1) Iwapo katika shauri lolote katika Mahkama yoyote iliyo chini    

   ya Mahkama Kuu suala la tafsiri ya Katiba hii litajitokeza, 

   suala hilo mara moja litawasilishwa Mahkama Kuu kwa 

   uamuzi na shauri hilo halitaendelea mpaka uamuzi wa     

   Mahkama Kuu uwe umepatikana.

(2)  Rufaani dhidi ya uamuzi wa Mahkama Kuu juu ya suala la tafsiri ya Katiba hii itasikilizwa na Mahkama Kuu mbele ya Majaji watatu bila ya kumjumuisha Jaji aliyeamua suala hilo mara ya kwanza. Majaji hao watatu watateuliwa na Jaji Mkuu.”

29.   Kifungu cha 100 cha Katiba kinafanyiwa mabadiliko kwa kufuta kijifungu cha (2).

30. Kifungu cha 102 cha Katiba kinafanyiwa mabadiliko:-

(i)
kwa kufuta kijifungu cha (1) na badala yake kuweka:

“(1)
Kutakuwa na Tume ya Kuajiri ya Mahkama ambayo 

itakuwa na Wajumbe wafuatao:-

(a)
Jaji Mkuu kama Mwenyekiti;

(b)
Jaji mmoja wa Mahkama Kuu aliyeteuliwa na Rais;

(c)
Jaji mmoja mstaafu wa Mahkama Kuu au Mahkama ya Rufaani ya Tanzania aliyeteuliwa na Rais;

(d)
Wakili mmoja aliyeteuliwa na Rais kutokana na mapendekezo ya Chama cha Wanasheria Zanzibar;

(e)
Mwenyekiti wa Tume ya Utumishi Serikalini; na

(f) Mwanasheria Mkuu wa Serikali; 

(g) Kadhi Mkuu; na

(h) Mtu mwengine yeyote ambaye Rais ataona anafaa.”

(iii) kwa kuongeza vijifungu vya 102 (1)(A), na 102 (1)(B)

“102 (1)(A). 
Mtu yeyote hatoweza kuteuliwa chini ya 

kijifungu (c) na (d) cha kifungu hiki iwapo ni mjumbe wa 

Baraza la Wawakilishi au amezuiliwa na sheria iliyotungwa na Baraza la Wawakilishi.



“102 (1)(B).
Mjumbe wa Tume ya Kuajiri ya Mahkama



hatoweza kuondolewa isipokuwa kwa sababu ya tabia 

mbaya au kwa sababu ya kushindwa kutekeleza kazi zake kutokana na maradhi ya mwili au akili yaliyothibitishwa na Bodi ya Utabibu ya Madaktari wasiopungua watatu”.

31.   Katiba inafanyiwa mabadiliko kwa kuongeza kijifungu cha 102A:

“102A. Tume ya Kuajiri ya Mahkama itakuwa na uwezo wa:

(a)
Kumshauri Rais juu ya uteuzi wa Jaji Mkuu, na

(b)
Kupendekeza kwa Rais uteuzi wa Jaji wa Mahkama Kuu.”

32.   Kifungu cha 103 kinafanyiwa mabadiliko:-

(a)
kwa kuongeza maneno yafuatayo baada ya kijifungu cha (1):

“Isipokuwa Jaji Mkuu hatokuwa Mwenyekiti wa mkutano 

wowote wa kinidhamu, na wajumbe wa Tume watamchagua 

Mwenyekiti kutoka miongoni mwao”.

(b)
kwa kufuta kijifungu cha (2);

(c)
kwa kuongeza vijifungu vya (4),(5), na (6):

“(4) 
Tume ya Kuajiri ya Mahkama itakuwa na uwezo wa

kupendekeza mishahara, marupurupu na mafao ya uzeeni ya Majaji na Mahakimu.

(5)
Jaji Mkuu atakuwa na uwezo wa kuwahamisha Mahakimu. Hakimu yoyote asiyeridhika atakuwa na uwezo wa kukata rufaa kwenye Tume ya Kuajiiri ya Mahkama.

(6)
Baraza la Wawakilishi litatunga sheria kuhusu mambo yafuatayo:

(a) utaratibu wa mikutano ya Tume ya Kuajiri ya Mahkama; na

(b) marupurupu na mafao mengine ya wajumbe wa Tume; na

(c) mambo mengine yanayohusu Tume ya Kuajiri ya Mahkama”

33.   Kifungu cha 111 cha Katiba kinafanyiwa mabadiliko kwa kuongeza maneno “Mkurugenzi wa Mashtaka” kati ya maneno “Mwanasheria Mkuu” na “na” katika kijifungu cha (5).

34.   Kijifungu cha 119 cha Katiba kinafanyiwa mabadiliko:-

(i)   kwa kufuta kijifungu cha (1) na badala yake kuweka:-

“(1)
Kutakuwa na Tume ya Uchaguzi ya Zanzibar ambayo itakuwa na wajumbe wafuatao:

(a) Mwenyekiti atakayeteuliwa na Rais kwa

utaratibu atakaoona unafaa.

(b) Wajumbe wawili watakaoteuliwa na Rais

kufuatana na mapendekezo ya Kiongozi wa

Shughuli za Serikali kwenye Baraza la


Wawakilishi.

(c)
Wajumbe wawili watakaoteuliwa na Rais


kufuatana na mapendekezo ya Kiongozi wa 


Upinzani katika Baraza la Wawakilishi.

(d) 
Mjumbe mmoja atakayeteuliwa na Rais kutoka


miongoni mwa Majaji wa Mahkama Kuu.

(e)
Mjumbe mmoja atakayeteuliwa na Rais

 
kama Rais atakavyoona inafaa.

(1a)
Mwenyekiti wa Tume ya Uchaguzi atakuwa mtu aliyekuwa au mwenye sifa za kuwa Jaji katika Mahkama Kuu au Mahkama ya Rufaa katika nchi yoyote iliyo mwanachama wa Jumuiya ya Madola au mtu anayeheshimika katika jamii.

(1b)
Tume ya Uchaguzi itamteua Makamo wa Mwenyekiti kutoka miongoni mwa wajumbe wake”.

(ii)
kwa kufuta kijifungu cha (4) na badala yake kuweka:

“(4)
Bila ya kuathiri masharti mengine ya kifungu hiki, mjumbe wa Tume ya Uchaguzi atasita tu kuwa mjumbe litokeapo lolote kati ya mambo yafuatayo:-

(a) ukimalizika muda wa miaka mitano tangu alipoteuliwa, au

(b) Ikiwa litatokea jambo lolote ambalo kama asingekuwa mjumbe lingemfanya asiweze kuteuliwa kuwa mjumbe wa Tume ya Uchaguzi.”

(iii)
kwa kufuta kijifungu cha (10) na badala yake kuweka

“(10)  Kiwango cha mikutano ya Tume ya Uchaguzi ni Mwenyekiti na wajumbe wengine wanne; na kila uamuzi wa Tume ni lazima uungwe mkono na wajumbe wa Tume walio wengi.”

(iv)
kwa kuongeza kifungu (119) (10)(A):

“(119) (10)(A).  Tume ya Uchaguzi itakuwa na uwezo wa 

kisheria wa kufungua na kujibu shauri daawa Mahkamani.”

35.   Kifungu cha 134 cha Katiba kinafanyiwa mabadiliko



kwa kuongeza tafsiri ya “Jaji”:



“Jaji”  maana yake ni Jaji wa Mahkama Kuu na linajumuisha



Kaimu Jaji.

36.   Katiba inafanyiwa mabadiliko kwa kuongeza kifungu cha 134A:


“134A.
 Katiba ya Serikali ya Mapinduzi ya Zanzibar 1979 imefutwa.”

